**9. sastanak Vijeća poslijediplomskog studija TRIBE**

**21. studenoga 2013.**

**Zapisnik**

**Dnevni red:**

1. Zamolba za priznavanjem ECTS-ova – dr. Minka Jerčić
2. Datum upisa i početka druge godine u akademskoj godini 2013/2014
3. Uvjeti za upis u višu godinu i status studenata koji ne steknu uvjete za upis u višu godinu
4. Školarine Marine Jurić Paić, Marije Baković i Ane Marin

**Nazočni**: prof. Damir Sapunar, prof. Ivica Grković, prof. Livia Puljak

**Ad 1.**

Dr. Minka Jerčić je podnijela zamolbu da joj se prizna odslušana nastava na specijalističkom poslijediplomskom studiju iz obiteljske medicine koji je odrađen na Medicinskom fakultetu u Zagrebu. Uvidom u odslušane predmete, utvrđeno je da je od odslušanih i položenih predmeta moguće priznati sljedeće predmete:

* Epidemiologija za obiteljske liječnike (6 h P, 2 h S, 2 h V)
* Management ordinacije obiteljske medicine (3 h P, 3 h S, 6 h V)
* Izabrana poglavlja medicinske informatike (8 h P, 4 h V)
* Znanstveni rad u obiteljskoj medicini (6 h P, 8 h S)

Ostali predmeti su potpuno stručne tematike i ne odgovaraju ni približno temama koje se predaju na poslijediplomskom doktorskom studiju.

Za svaki od navedenih predmeta priznaju se 2 ECTS boda, odnosno ukupno 8 ECTS bodova. Shodno tome, dr. Jerčić u drugoj godini studija TRIBE može upisati 4 izborna predmeta manje od propisanih 10, pri čemu će se cijena školarine umanjiti za ekvivalentan iznos.

**Ad 2.**

Još nije raspisan natječaj za upis u prvu godinu studija TRIBE, stoga će se naknadno odrediti datum početka prve godine u akademskoj godini 2013/2014. Nastava druge godine studija TRIBE u akademskoj godini 2013/2014 počet će 3. veljače 2014. Upisi će se odvijati u tjednu prije toga datuma (27 – 31. siječnja 2014.).

**Ad 3.**

Uvjet za upis u drugu godinu studija su položeni svi predmeti prve godine, a uvjet za upis u treću godinu studija su položeni svi predmeti druge godine.

Studenti koji ne steknu uvjete za upis u drugu i treću godinu studija trebaju upisati mirovanje. Tijekom mirovanja im se dozvoljava polaganje ispita koje ranije nisu položili.

**Ad 4.**

Tri studentice studija TRIBE u protekloj su akademskoj godini otišle s fakulteta gdje su radile kao asistentice na Katedri za anatomiju – Marina Jurić Paić, Marija Baković i Ana Marin. Upućen je upit tajnici fakulteta, od koje se traži informacija o točnom datumu do kad su kolegice bile zaposlene, da se može odrediti iznos školarine koju trebaju osobno platiti za akademsku godinu 2012/2013.

Zapisnik vodila: Livia Puljak; trajanje sastanka: 8:30 – 9:00